รถพ่วงแซงตีคู่ เฉี่ยวจยย.สาวเคราะห์ร้ายถูกทับร่างแหลกคาถนน
(ภาพจากกู้ภัย),สาวชาวสกลนครมาอยู่สงขลา ขี่ จยย.อยู่ริมถนน ถึงคราวเคราะห์รถพ่วงแซงตีคู่กันมา เฉี่ยวจนรถล้มตัวกระเด็นเข้าใต้ท้องพ่วง ถูกล้อทับร่างเละ ยังดีที่คนขับไม่หนี รอมอบตัวอยู่ในที่เกิดเหตุ ,ร.ต.อ.ธีรทัศน์ ธรรมรัตน์ รอง สว.สอบสวน สภ.ทุ่งลุง ได้รับแจ้งเกิดอุบัติเหตุรถบรรทุกพ่วงชนกับรถจักรยานยนต์ บนถนนกาญจนวนิช สายหาดใหญ่-สะเดา ตรงข้ามบริษัทเจริญโภคภัณฑ์ เขตเทศบาลเมืองบ้านพรุ อ.หาดใหญ่ จ.สงขลา มีผู้เสียชีวิต จึงไปตรวจสอบพร้อมด้วยหน่วยกู้ภัยสมาคมกู้ชีพบ้านพรุ เมื่อ 2 ทุ่ม วันที่ 3 ธ.ค.,ที่เกิดเหตุบนถนนพบรถพ่วงหมายเลขทะเบียนส่วนหัว 82-3845 สงขลา ส่วนหาง 82-3846 สงขลา ชนกับรถจักรยานยนต์ ฮอนด้าเวฟ สีดำ ทะเบียน งตท 982 สงขลา เป็นเหตุให้ นางสายรุ้ง ต้นกันยา อายุ 38 ปี ชาว จ.สกลนคร ผู้ขับขี่รถจักรยานยนต์ ถูกรถพ่วงเหยียบทับร่างแหลกเสียชีวิตคาที่ ส่วนคนขับรถบรรทุกพ่วงคือ นายภาคภูมิ เอียดจงดี อายุ 36 ปี ไม่ได้หลบหนี รอมอบตัวกับเจ้าหน้าที่อยู่ในจุดเกิดเหตุ,จากการสอบสวนทราบว่า ขณะเกิดเหตุรถจักรยานยนต์วิ่งอยู่ริมถนน รถพ่วงได้ขับตามหลังมา และในจังหวะที่กำลังแซงตีคู่กับรถบรรทุกพ่วงอีกคัน ได้เฉี่ยวชนรถจักรยานยนต์ของผู้ตายล้มลง คนขับขี่ตัวหลุดไถลเข้าไปใต้ท้องรถพ่วงถูกเหยียบทับร่างเละเสียชีวิตคาที่,เบื้องต้นเจ้าหน้าที่ได้ควบคุมตัวคนขับรถบรรทุกพ่วงไว้สอบสวนหาสาเหตุอย่างละเอียดอีกครั้ง ก่อนที่จะแจ้งข้อหาดำเนินคดีตามกฎหมายต่อไป.
สาวชาวสกลนครมาอยู่สงขลา ขี่ จยย.อยู่ริมถนน ถึงคราวเคราะห์รถพ่วงแซงตีคู่กันมา เฉี่ยวจนรถล้มตัวกระเด็นเข้าใต้ท้องพ่วง ถูกล้อทับร่างเละ ยังดีที่คนขับไม่หนี รอมอบตัวอยู่ในที่เกิดเหตุ 
รถพ่วงทับ,รถพ่วงชนจยย.,ทับร่างเละ,รถพ่วงทับร่างแหลก,สงขลา